धनु- आज सुबह चंद्रमा आपकी राशि से कर्म भाव में आ जाएगा. आज का दिन आपके लिए थोड़ा सुस्ती भरा रहेगा. आप किसी से भी मिलने-जुलने, ज्यादा बातें करने में अनिच्छुक बने रहेंगे. किसी अजनबी से बात करने से आप सीधे कन्नी काट जाएंगे. कामकाज में आपका मन कम ही लगेगा. इस सारी मनःस्थिति के बावजूद आज आप अपने महत्व के सारे कार्यों के लिए सचेत बने रहें. यदि आज आपको किसी ऐसे व्यक्ति से मिलना हो, जिस पर आपका नौकरी-धंधे का भविष्य निर्भर करता है, तो आप अपने तमाम संकोच परे रख दें और यह मौका आप जरा भी न गंवाएं. दिन सामान्य रहेगा. आपको अपनी वाणी पर लगातार नियंत्रण रखना होगा. किसी पुराने मित्र से आज मुलाकात हो सकती है.